Imtella' Mejju 5, 2021 Ħaddiem ta' 33 sena li jgħix il-Mellieħa weġġa' gravi wara kmieni waranofsinhar waqa' minn fuq scaffolding fil-Mellieħa. Il-każ seħħ għall-ħabta tas-siegħa f'uffiċċju fi Triq il-Mitħna l-Ġdida meta r-raġel waqa' minn fuq l-iscaffoldin waqt li kien qed jagħmel xi xogħol f'uffiċċju. Ir-raġel ingħata l-ewwel għajnuna minn tim mediku u ttieħed l-Isptar Mater Dei b'ambulanza. Huwa ġie ċċertifikat li sofra ġrieħi gravi. L-investigazzjonijiet mill-Pulizija tad-Distrett għadhom għaddejjin.